CELEX: 32016R2244
Language: lt
Date: 2016-12-13 00:00:00
Title: 2016 m. gruodžio 13 d. Komisijos įgyvendinimo reglamentas (ES) 2016/2244, kuriuo dėl Kinijos kilmės konservuotų grybų importo tarifinės kvotos iš dalies keičiamas Reglamentas (EB) Nr. 1979/2006

14.12.2016   
            
            
               LT
            
            
               Europos Sąjungos oficialusis leidinys
            
            
               L 339/4
            
         KOMISIJOS ĮGYVENDINIMO REGLAMENTAS (ES) 2016/2244
   2016 m. gruodžio 13 d.
   kuriuo dėl Kinijos kilmės konservuotų grybų importo tarifinės kvotos iš dalies keičiamas Reglamentas (EB) Nr. 1979/2006
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/1972, (EEB) Nr. 234/1979, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a punktą,
   kadangi:
   
               (1)
            
            
               Komisijos reglamente (EB) Nr. 1979/2006 (2) nustatytos iš trečiųjų šalių importuotų konservuotų Agaricus genties grybų, kurių KN kodai 0711 51 00, 2003 10 20 ir 2003 10 30 (toliau – konservuoti grybai), tarifinės kvotos ir numatytas jų administravimas;
            
         
               (2)
            
            
               Europos Sąjungos ir Kinijos Liaudies Respublikos susitarime pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Kroatijos Respublikos sąraše jai stojant į Europos Sąjungą, patvirtintame Tarybos sprendimu (ES) 2016/243 (3), numatyta 650 tonų (grynojo sausojo svorio) padidinti Kinijos kilmės konservuotų grybų Sąjungos tarifinę kvotą;
            
         
               (3)
            
            
               padidinta tarifinė kvota turėtų būti nurodyta Reglamento (EB) Nr. 1979/2006 I priede;
            
         
               (4)
            
            
               todėl Reglamentas (EB) Nr. 1979/2006 turėtų būti atitinkamai iš dalies pakeistas;
            
         
               (5)
            
            
               Europos Sąjungos ir Kinijos Liaudies Respublikos susitarimą Taryba patvirtino 2016 m. spalio 18 d. (4). Remiantis Reglamento (EB) Nr. 1979/2006 8 straipsnio 1 dalimi, importuotojai savo licencijų paraiškas turi pateikti per pirmąsias penkias sausio mėnesio darbo dienas. Todėl tikslinga, kad šis reglamentas būtų taikomas nuo 2017 m. sausio 1 d.;
            
         
               (6)
            
            
               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1979/2006 pakeitimas
   Reglamento (EB) Nr. 1979/2006 I priedas pakeičiamas šio reglamento priedo tekstu.
   2 straipsnis
   Įsigaliojimas ir taikymas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 13 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      (2)  2006 m. gruodžio 22 d. Komisijos reglamentas (EB) Nr. 1979/2006, nustatantis iš trečiųjų šalių importuotų konservuotų grybų tarifines kvotas ir numatantis jų administravimą (OL L 368, 2006 12 23, p. 91).
   
      (3)  2016 m. vasario 12 d. Tarybos sprendimas (ES) 2016/243 dėl Europos Sąjungos ir Kinijos Liaudies Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą pasirašymo Europos Sąjungos vardu (OL L 45, 2016 2 20, p. 12).
   
      (4)  2016 m. spalio 18 d. Tarybos sprendimas (ES) 2016/1885 dėl Europos Sąjungos ir Kinijos Liaudies Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą sudarymo (OL L 291, 2016 10 26, p. 7).
   
      PRIEDAS
      
         
            „I PRIEDAS
            1 straipsnio 1 dalyje nurodytų tarifinių kvotų dydis tonomis (grynasis sausasis svoris), eilės numeriai ir taikymo trukmė
            
                        Kilmės šalis
                     
                     
                        Eilės numeriai
                     
                     
                        Kiekvienų metų sausio 1 d.–gruodžio 31 d.
                     
                  
                        Kinija
                     
                     
                        Tradiciniai importuotojai: 09.4157
                     
                     
                        30 400 
                     
                  
                        Nauji importuotojai: 09.4193
                     
                  
                        Kitos trečiosios šalys
                     
                     
                        Tradiciniai importuotojai: 09.4158
                     
                     
                        5 030 “
                     
                  
                        Nauji importuotojai: 09.4194